‘Ba za mu amince da albashin naira dubu 24 ba’ – Faces International Magazine
‘Ba za mu amince da albashin naira dubu 24 ba’
Kungiyoyin kwadago a Najeriya sun nuna rashin gamsuwarsu game da matakin gwamnatin kasar na gabatar da naira dubu 24 a matsayin mafi karancin albashin ma’aiktan kasar.
A ranar Laraba ne dai ministan kwadago na kasar Chris Ngige, ya shaida wa manema labarai cewa bayan tattaunawa da gwamnatocin jihohi, gwamnatin tarayya ta amince da Naira dubu 24 a matsayin mafi karancin albashin ma’aikata.
Sakataren tsare-tsaren tsare-tsaren hadaddiyar kungiyar kwadago ta Najeriyar, ya ce yakamata fa gwamnati ta sani cewa ‘ Kananan ma’aikata na cikin kunci da wahala fa, don haka idan aka ce za a yi karin da bai taka kara ya karya ba me aka yi ke nan?’.
Don haka matukar gwamnati ba ta saurari koken talakawa da kananan ma’aikata ba, to in sha Allahu za su yi wa gwamnati yaren da ta ke so, na janye ma’aikatansu daga ma’aikatun gwamnati’.